CELEX: 32020D1313
Language: hu
Date: 2020-09-21 00:00:00
Title: A Tanács (KKBP) 2020/1313 határozata (2020. szeptember 21.) az Európai Uniónak a Belgrád és Pristina közötti párbeszédért és más, a Nyugat-Balkán régióját érintő kérdésekért felelős különleges képviselője kinevezéséről szóló (KKBP) 2020/489 határozat módosításáról

22.9.2020   
               
               
                  HU
               
               
                  Az Európai Unió Hivatalos Lapja
               
               
                  L 308/4
               
            
         A TANÁCS (KKBP) 2020/1313 HATÁROZATA
         (2020. szeptember 21.)
         az Európai Uniónak a Belgrád és Pristina közötti párbeszédért és más, a Nyugat-Balkán régióját érintő kérdésekért felelős különleges képviselője kinevezéséről szóló (KKBP) 2020/489 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 33. cikkére, valamint 31. cikkének (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2020 április 2-án elfogadta a (KKBP) 2020/489 határozatot (1), amellyel Miroslav LAJČÁK-ot az Európai Uniónak a Belgrád és Pristina közötti párbeszédért és más, a Nyugat-Balkán régióját érintő kérdésekért felelős különleges képviselőjévé (a továbbiakban: EUKK) nevezte ki. Az EUKK megbízatása 2021. március 31-én lejár.
                  
               
                     (2)
                  
                  
                     A Belgrád és Pristina közötti párbeszéd 2020. júliusi újraindítását követően az EUKK csapatába további alkalmazottakat kell felvenni. A pénzügyi referenciaösszeget ezért ennek megfelelően ki kell igazítani,
                  
               ELFOGADTA EZT A HATÁROZATOT:
         
            1. cikk
            A (KKBP) 2020/489 határozat 5. cikke (1) bekezdésének helyébe a következő szöveg lép:
            
               
                  „(1)   Az EUKK megbízatásával kapcsolatos kiadások fedezésére szánt pénzügyi referenciaösszeg a 2020. április 2-ától 2021. március 31-ig terjedő időszakra 1 350 000 EUR.”
               
            
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. szeptember 21-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács (KKBP) 2020/489 határozata (2020. április 2.) az Európai Uniónak a Belgrád és Pristina közötti párbeszédért és más, a Nyugat-Balkán régióját érintő kérdésekért felelős különleges képviselője kinevezéséről (HL L 105., 2020.4.3., 3. o.).